pythainlp/thai-wiki-dataset-v4 huggingface dataset:
สโมสรฟุตบอลอินช็อนยูไนเต็ด

สโมสรฟุตบอลอินชอนยูไนเต็ด (ฮันกึล : 인천 유나이티드 FC) เป็นสโมสรฟุตบอลอาชีพในประเทศเกาหลีใต้ ในระดับเคลีก 1 เป็นทีมจากเมืองอินชอน มีสนามเหย้าคือสนามกีฬาอินชอนมุนฮัค ซึ่งเป็นหนึ่งในสนามฟุตบอลที่ใช้ในการแข่งขันสัด
รัฐอาลาโกวัช

อาลาโกวัช  เป็นรัฐเล็ก ๆ ทางตะวันออกเฉียงเหนือของบราซิล ตั้งอยู่ระหว่างรัฐเปร์นังบูกูและรัฐแซร์จีปี และยังติดกับรัฐบาเยียทางตะวันตกเฉียงใต้ เขตแดนทางใต้ของรัฐอาลาโกวัชแบ่งออกโดยแม่น้ำเซาฟรังซีสกู แต่เดิมชาวดัตช์ได้เข้ามาถึงรัฐเพื่อนบ้านอย่างรัฐเปร์นังบูกูและจบลงด้วยการครอบครองดินแดน
เมืองหลวงของรัฐคือเมืองมาเซยอ ที่มีชื่อเสียงเรื่องชายหาดและอาหารทะเล และถือเป็นเมืองที่เป็นแหล่งท่องเที่ยวมากที่สุดของรัฐ
รัฐฟอร์อาร์ลแบร์ค

ฟอร์อาร์ลแบร์ค  เป็นรัฐตะวันตกสุดของประเทศออสเตรีย เป็นรัฐที่มีพื้นที่น้อยที่สุดและประชากรน้อยที่สุดเป็นอันดับ 2 มีชายแดนติดกับ 3 ประเทศคือ เยอรมนี สวิตเซอร์แลนด์ และลิกเตนสไตน์ มีรัฐเดียวในประเทศที่ติดด้วยคือรัฐทีโรล ติดทางทิศตะวันออก รัฐฟอร์อาร์ลแบร์คมีเมืองหลวงชื่อ เบรเกนซ์
ตำบลหนองน้ำใส (อำเภอสีคิ้ว)

หนองน้ำใส เป็นตำบลหนึ่งในอำเภอสีคิ้ว จังหวัดนครราชสีมา องค์กรปกครองส่วนท้องถิ่นที่ครอบคลุมพื้นที่ตำบลหนองน้ำใสทั้งตำบล คือ เทศบาลตำบลหนองน้ำใส
ภูมิศาสตร์.
ตำบลหนองน้ำใสตั้งอยู่ทิศตะวันตกของจังหวัดนครราชสีมา ระยะทางห่างจากศาลากลางจังหวัดประมาณ 82 กิโลเมตร พื้นที่ทางกายภาพเป็นพื้นที่ราบเชิงเขาสลับที่ราบสูง ซึ่งส่วนใหญ่เป็นพื้นที่ป่าสงวนแห่งชาติและที่ราชพัสดุ มีพื้นที่ประมาณ 101 ตารางกิโลเมตร หรือ 63,125 ไร่ มีอาณาเขตติดต่อดังนี้
ประวัติ.
เทศบาลตำบลหนองน้ำใสจัดตั้งเมื่อวันที่ 18 กรกฎาคม 2551 ตามประกาศกระทรวงมหาดไทย เรื่อง จัดตั้งองค์การบริหารส่วนตำบลหนองน้ำใส อำเภอสีคิ้ว จังหวัดนครราชสีมา เป็นเทศบาลตำบลหนองน้ำใส
การปกครอง.
ตำบลหนองน้ำใส แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
รัฐซัคเซิน-อันฮัลท์

รัฐซัคเซิน-อันฮัลท์  หรือ รัฐแซกโซนี-แอนฮัลต์  เป็นหนึ่งในสิบหกรัฐของประเทศเยอรมนี มีพื้นที่ 20,447 ตร.กม. (7,895 ตร.ไมล์) เมืองหลวงของรัฐคือเมืองมัคเดอบวร์ค
รัฐซาร์ลันท์

รัฐซาร์ลันท์ ([ˈzaːɐ̯lant] , ; [saʁ]) เป็นหนึ่งในสิบหกรัฐของประเทศเยอรมนี มีเมืองหลวงของรัฐคือเมืองซาร์บรึคเคิน รัฐมีพื้นที่ 2570 ตร.กม. มีประชากร 1,045,000 คน เป็นรัฐที่เล็กที่สุดในเยอรมนีทั้งในแง่พื้นที่และประชากร รัฐมีชายแดนติดกับประเทศฝรั่งเศสและประเทศลักเซมเบิร์ก
ตำบลรังกาใหญ่

รังกาใหญ่ เป็นตำบลหนึ่งในอำเภอพิมาย จังหวัดนครราชสีมา มีองค์กรปกครองส่วนท้องถิ่น คือ เทศบาลตำบลรังกาใหญ่ ซึ่งครอบคลุมพื้นที่ทั้งหมดของตำบล
ที่ตั้งและอาณาเขต.
ตำบลรังกาใหญ่ตั้งอยู่ทางทิศตะวันออกเฉียงใต้ของอำเภอพิมาย ห่างจากที่ว่าการอำเภอพิมายประมาณ 10 กิโลเมตร และห่างจากศาลากลางจังหวัดนครราชสีมาประมาณ 70 กิโลเมตร ตำบลรังกาใหญ่มีพื้นที่ทั้งหมด 74.346 ตารางกิโลเมตร หรือ 46,466.25 ไร่
ประวัติ.
ตำบลรังกาใหญ่มีทั้งหมด 20 หมู่บ้าน เดิมขึ้นกับตำบลในเมือง อำเภอพิมาย จังหวัดนครราชสีมา เมื่อวันที่ 1 ธันวาคม 2501 ได้แยกออกมาเป็นตำบลรังกาใหญ่ โดยมีกำนันพรม กาศก้อง เป็นกำนันคนแรก
วันที่ 19 มกราคม 2539 ได้มีการยกฐานะจากสภาตำบลรังกาใหญ่ เป็น องค์การบริหารส่วนตำบลรังกาใหญ่ และเมื่อวันที่ 18 กรกฎาคม 2551 องค์การบริหารส่วนตำบลรังกาใหญ่ ได้ยกฐานะเป็น เทศบาลตำบลรังกาใหญ่
หมู่บ้าน.
ตำบลรังกาใหญ่แบ่งการปกครองออกเป็น 20 หมู่บ้าน คือ 
<templatestyles src="Div col/styles.css"/>
โรงพยาบาลส่งเสริมสุขภาพตำบล.
ในตำบลรังกาใหญ่ มีสถานีอนามัย 2 แห่ง และยกฐานะเป็นโรงพยาบาลส่งเสริมสุขภาพตำบล
วัด.
ตำบลรังกาใหญ่ มีวัดจำนวนทั้งสิ้น 7 แห่ง คือ
รัฐฮิวกรังจีดูนอร์ชี

ฮิวกรังจีดูนอร์ชี  เป็นรัฐในประเทศบราซิล อยู่ทางตะวันออกเฉียงเหนือของประเทศ เป็นดินแดนทางปลายตะวันออกเฉียงเหนือสุดของทวีปอเมริกาใต้ และด้วยเพราะตำแหน่งทางภูมิศาสตร์ รัฐฮิวกรังจีดูนอร์ชีจึงเป็นจุดยุทธศาสตร์ที่สำคัญ เมืองหลวงของรัฐคือเมืองนาเตา และจากข้อมูลขององค์การบริหารการบินและอวกาศแห่งชาติ ถือว่าเป็นที่ที่มีอากาศบริสุทธิ์ที่สุดในอเมริกา รัฐมีชายหาดยาว 410 กิโลเมตร ปาล์มมะพร้าว ลากูน ที่สร้างชื่อเสียงให้กับหาดเหล่านี้ 
เศรษฐกิจหลักของรัฐ คือ การท่องเที่ยว รองลงมาคือการเจาะน้ำมันปิโตรเลียม (เป็นรัฐที่ผลิตเป็นอันดับ 2 ของประเทศ) เกษตรกรรม ผลไม้ การทำเหมืองแร่ รวมถึงผลิตภัณฑ์จากเกลือทะเล
มิยาซากิ (เมือง)

มิยาซากิ (; โรมาจิ: "Miyazaki-shi") เป็นเมืองหลวงของจังหวัดมิยาซากิบนเกาะคีวชู ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1924 จากการรวมเมืองทาโนะ เมืองซาโดวาระ และเมืองทากาโอกะเข้ากับเมืองมิยาซากิเดิม
รายพระนามเจ้านายไทยที่ทรงลาออกจากฐานันดรศักดิ์

รายพระนามพระบรมวงศานุวงศ์ฝ่ายใน ในราชวงศ์จักรี ที่ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เพื่อเสกสมรสกับสามัญชน หรือด้วยเหตุผลบางประการ และบางองค์ก็ถูกถอดออกจากฐานันดรศักดิ์ เนื่องจากทรงกระทำความผิด
ประวัติ.
การอภิเษกสมรสของเจ้านายฝ่ายใน ในสมัยก่อนไม่เป็นที่นิยมมากนัก โดยหลายพระองค์มิได้อภิเษกสมรสตลอดพระชนม์ชีพ เพราะไม่อาจเลือกคู่ครองเองได้ และจะต้องอภิเษกสมรสกับผู้ที่มีฐานันดรศักดิ์สูงกว่า หรือเท่าเทียมกันเท่านั้น แต่ภายหลังการเปลี่ยนแปลงการปกครองจากระบอบสมบูรณาญาสิทธิราชย์เป็นระบอบประชาธิปไตย ซึ่งทำให้โครงสร้าง และระบบระเบียบด้านต่าง ๆ เปลี่ยนแปลงไป โดยเจ้านายฝ่ายในมีสิทธิในการเลือกคู่ครองได้ โดยส่วนมากเป็นหม่อมเจ้าหญิง ได้กราบบังคมลาออกจากฐานันดรศักดิ์แห่งราชวงศ์ เพื่อสมรสกับสามัญชน ตามที่กฎมณเฑียรบาลว่าด้วยการสมรสพระราชวงศ์ แก้ไขเพิ่มเติม พุทธศักราช 2475 มาตรา 4 กล่าวว่า "เจ้าหญิงองค์ใด ถ้าจะทำการสมรสกับผู้อื่น ซึ่งมิใช่เจ้าในพระราชวงศ์ อันเป็นการไม่ต้องด้วยพระราชประเพณีนิยม ท่านว่าต้องกราบถวายบังคมลาออกจากฐานันดรศักดิ์แห่งพระราชวงศ์เสียก่อน"
เจ้านายฝ่ายในที่ถวายบังคมลาออกจากฐานันดรศักดิ์.
เจ้านายฝ่ายในในราชวงศ์จักรีที่ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์
<templatestyles src="Legend/styles.css" />  ยังทรงพระชนม์
เจ้านายที่ถูกถอดออกจากฐานันดรศักดิ์.
เจ้านายในราชวงศ์จักรี ที่ถูกถอดออกจากฐานันดรศักดิ์แห่งพระราชวงศ์
เครก กอร์ดอน

เครก ซินแคลร์ กอร์ดอน (เกิดวันที่ 31 ธันวาคม ค.ศ. 1982) เป็นนักฟุตบอลชาวสกอตแลนด์ที่เล่นในตำแหน่งผู้รักษาประตูให้กับฮาร์ตออฟมิดโลเธียน
กอร์ดอนเริ่มต้นอาชีพกับฮาร์ตออฟมิดโลเธียน ต่อมาได้ถูกปล่อยยืมตัวให้กับคาวเดนบีธในฤดูกาล 2001–02 ก่อนที่จะกลับมาเป็นผู้รักษาประตูมือหนึ่งของฮาร์ตส์ระหว่าง ค.ศ. 2003 ถึง 2007 โดยมีส่วนช่วยให้ทีมชนะเลิศสกอตติชคัพในฤดูกาล 2005–06 ต่อมาเขาเขาย้ายไปซันเดอร์แลนด์ในพรีเมียร์ลีกของอังกฤษใน ค.ศ. 2007 ด้วยค่าตัว 9 ล้านปอนด์ (ถือเป็นผู้รักษาประตูชาวบริติชที่ย้ายเข้ามาด้วยค่าตัวสูงสุด)
กอร์ดอนประสบปัญหาอาการบาดเจ็บในช่วงที่อยู่กับซันเดอร์แลนด์และถูกปล่อยตัวจากสโมสรเมื่อหมดสัญญาใน ค.ศ. 2012 หลังจากสองปีที่ไม่ได้ลงเล่นเกมระดับอาชีพ เขาเซ็นสัญญากับเซลติกในเดือนกรกฎาคม ค.ศ. 2014 และพาทีมชนะเลิศลีกสกอตแลนด์ 5 สมัย, สกอตติชคัพ 2 สมัย และสกอตติชลีกคัพ 4 สมัย โดยในฤดูกาล 2016–17 เขาสามารถพาทีมคว้าทริปเปิลแชมป์แบบไร้พ่ายได้ กอร์ดอนย้ายออกจากเซลติกและกลับสู่ฮาร์ตส์ในเดือนมิถุนายน ค.ศ. 2020
กอร์ดอนเป็นผู้รักษาประตูตัวหลักของสกอตแลนด์ระหว่าง ค.ศ. 2004 ถึง 2010 ก่อนที่จะได้รับอาการบาดเจ็บ แต่ก็กลับมาเป็นตัวหลักของทีมชาติอีกครั้งใน ค.ศ. 2014 เขาได้เข้าสู่หอเกียรติยศทีมชาติสกอนแลนด์หลังจากที่ได้ลงเล่นให้กับทีมชาติครบ 50 นัดใน ค.ศ. 2017 เขาได้รับรางวัลนักฟุตบอลยอดเยี่ยมแห่งของสมาคมนักเขียนฟุตบอลสกอตแลนด์ (SFWA) 2 ครั้ง (ใน ค.ศ. 2006 และ 2015) และได้รับการโหวตให้กับผู้เล่นดาวรุ่งยอดเยี่ยมของสกอตติชพรีเมียร์ลีกและสมาคมนักเขียนฟุตบอลสกอตแลนด์ใน ค.ศ. 2004
โดนต์ครายฟอร์มีอาร์เจนตินา

โดนต์ครายฟอร์มีอาร์เจนตินา เป็นเพลงที่ประพันธ์ทำนองโดยแอนดรูว์ ลอยด์ เวบเบอร์ และคำร้องโดยทิม ไรซ์ มีชื่อเสียงจากละครเวทีเรื่อง "เอวิตา" (Evita) ละครเพลงเวสต์เอนด์ในปี ค.ศ. 1978 ขับร้องโดยอีเลน เพจ ซึ่งได้ไปแสดงที่บรอดเวย์ในปีถัดมา ขับร้องโดยแพตตี ลูโพน และเมื่อแอลัน พาร์กเกอร์ นำมาสร้างเป็นภาพยนตร์ในชื่อเดียวกัน ในปี ค.ศ. 1996 ก็ขับร้องโดยมาดอนนา
เพลงนี้ปรากฏครั้งแรกอยู่ในผลงานอัลบั้ม "`Evita" ในแนวร็อกโอเปรา วางจำหน่ายในปี ค.ศ. 1976 ขับร้องโดยจูลี โคฟวิงตัน ซิงเกิลเพลงนี้ขึ้นถึงอันดับหนึ่งในประเทศอังกฤษเมื่อเดือนกุมภาพันธ์ ค.ศ. 1977 และขายได้มากกว่าหนึ่งล้านแผ่นในสหราชอาณาจักร 
ต่อมาเมื่อผลงานเพลงประสบความสำเร็จ จึงได้มีการดัดแปลงมาเป็นละครเพลง แต่จูลี โคฟวิงตัน ปฏิเสธที่จะแสดงละครเพลง ผู้จัดจึงให้อีเลน เพจ ผู้รับบทตัวละครอีวา เปรอง ภริยาคนที่สองของฮวน เปรอง อดีตประธานาธิบดีอาร์เจนตินา เป็นผู้ขับร้องแทน โดยปรากฏในองก์ที่สองของเรื่อง เป็นฉากที่เอวิตา ยืนอยู่ที่ระเบียงชั้นบนของทำเนียบประธานาธิบดี ต่อหน้าฝูงชนผู้ให้การสนับสนุน
โรคฮีโมฟิเลีย

ฮีโมฟิเลีย (หรือ Hemophilia ในทวีปอเมริกาเหนือ) เป็นความผิดปกติพันธุกรรมกลุ่มหนึ่งซึ่งทำให้ความสามารถควบคุมเลือดจับลิ่มเสื่อม ซึ่งใช้ห้ามเลือดเมื่อหลอดเลือดแตก ฮีโมฟิเลียเอ (การขาดแฟ็กเตอร์จับลิ่ม 8) เป็นความผิดปกติแบบที่พบบ่อยที่สุด พบในประมาณ 1 ในการคลอดชาย 5,000–10,000 คน ฮีโมฟิเลียบี (การขาดแฟ็กเตอร์ 9) เกิดประมาณ 1 ในทารกชายราว 20,000–34,000 คน
เช่นเดียวกับความผิดปกติโครโมโซมเอ็กซ์เชื่อมโยงตามเพศลักษณะด้อยอื่น ๆ โรคฮีโมฟิเลียมักเกิดในชายมากกว่าหญิง เพราะหญิงมีโครโมโซมเอ็กซ์ 2 โครโมโซม แต่ชายมีโครโมโซมเดียว ฉะนั้นยีนที่บกพร่องจึงปรากฏแน่นอนในชายที่มี เนื่องจากหญิงมีโครโมโซมเอ็กซ์ 2 โครโมโซมและโรคฮีโมฟิเลียพบน้อย โอกาสของหญิที่มีสำเนายีนบกพร่องสองสำเนาจึงพบน้อยมาก ฉะนั้น หญิงแทบทั้งหมดเป็นพาหะไร้อาการของโรค พาหะหญิงสามารถรับยีนบกพร่องจากมารดาหรือบิดาก็ได้ หรืออาจเป็นการกลายพันธุ์ใหม่ นอกจากนี้ ฮีโมฟิเลียซีซึ่งไม่เชื่อมโยงตามเพศ เกิดจากการขาดแฟ็กเตอร์จับลิ่ม 11 ซึ่งเกิดได้ทั้งในสองเพศ พบมากกว่าในชาวยิวอัชเคนาซิ (ยุโรปตะวันออก) แต่พบน้อยในกลุ่มประชากรอื่น
ผู้ป่วยโรคฮีโมฟิเลียมีระดับแฟ็กเตอร์จับลิ่ม (clotting factor) ในน้ำเลือดต่ำหรือกัมมันตภาพของแฟ็กเตอร์จับลิ่มซึ่งจำเป็นต่อกระบวนการเลือดจับลิ่มปกติเสื่อม ฉะนั้น เมื่อหลอดเลือดบาดเจ็บ จะเกิดสะเก็ด (scab) ชั่วคราวได้ แต่การขาดแฟ็กเตอร์จับลิ่มทำให้ไม่มีการเกิดไฟบริน (fibrin) ซึ่งจำเป็นต่อการคงลิ่มเลือด ผู้ป่วยโรคฮีโมฟิเลียมิได้เลือดไหลรุนแรงกว่าผู้ไม่ป่วย แต่เลือดไหลเป็นเวลานานกว่ามาก ในผู้ป่วยโรคฮีโมฟิเลียรุนแรง แม้การบาดเจ็บเล็กน้อยสามารถส่งผลให้เสียเลือดหลายวันหรือสัปดาห์ หรือไม่หายสมบูรณ์เลย ในบริเวณอย่างสมองและในข้อ การเลือดไหลไม่หยุดนี้อาจถึงชีวิตหรือหมดกำลัง (debilitation) ถาวรได้
ทวี มณีนุตร

ท่านผู้หญิง ทวี มณีนุตร พระอภิบาลใน สมเด็จเจ้าฟ้าฯ กรมพระศรีสวางควัฒน วรขัตติยราชนารี
ประวัติ.
ท่านผู้หญิง ทวี มณีนุตร ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ (ท.จ.ว.) (ฝ่ายใน) จึงใช้คำนำหน้าว่า ท่านผู้หญิง
เมื่อวันที่ 19 กันยายน พ.ศ. 2540 ท่านผู้หญิง ทวี มณีนุตร ประสบอุบัติเหตุ เฮลิคอปเตอร์ซูเปอร์พูม่า ตกที่จังหวัดนราธิวาส พ.ศ. 2540 เป็นอุบัติเหตุ เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าฯ พระบรมราชินีนาถ จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส มุ่งหน้ากลับพระตำหนักทักษิณราชนิเวศน์ เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส เมื่อเวลา 19.45 น. อุบัติเหตุครั้งนี้ข้าราชบริพารชั้นผู้ใหญ่เสียชีวิตรวม 14 ท่าน
จั๊กกะแหล๋น

จั๊กกะแหล๋น เป็นภาพยนตร์ไทย แนวแอ็คชั่นคอเมดี้ บทและกำกับโดย หม่ำ จ๊กมก นำแสดงโดย จีจ้า ญาณิน, หม่ำ จ๊กมก, ค่อม ชวนชื่น, บริบูรณ์ จันทร์เรือง, เฉลิมศักดิ์ แย้มขะมัง, อธิศ อมรเวช และนักแสดงตลกอื่นๆอีกมากมาย ภาพยนตร์เรื่องนี้กำหนดฉายวันที่ 28 เมษายน พ.ศ. 2554 โดยหม่ำ จ๊กมก ได้เผยว่า คำว่า จั๊กกะแหล๋น เป็นคำพื้นบ้าน ใช้เรียกเด็กผู้หญิงตัวเล็กๆ หน้าตาจิ้มลิ้ม นิสัยห้าวๆ แก่นๆ อันเป็นที่มาของคาแร็คเตอร์ตัวละครหลักและชื่อเรื่องภาพยนตร์นี้
ภาพยนตร์ทำรายได้ 24.08 ล้านบาท
เนื้อเรื่องย่อ.
"ลุงแสวง" (รับบทโดยหม่ำ จ๊กมก) อาสาร่วมปฏิบัติการภารกิจต่อสู้ ภายหลังจากที่หลานสาวของตนที่มีชื่อว่า "จั๊กกะแหล๋น" (รับบทโดยจีจ้า ญาณิน) ได้ขี่จักรยานฟิกซ์เกียร์ออกไปสู่โลกภายนอกพร้อมกับเพื่อนของเธออยู่เสมอ แล้วพวกเขาก็ได้รับจ้างส่งของเถื่อนให้แก่พวกมาเฟียจนเกิดเป็นเรื่องราวใหญ่โตอย่างไม่คาดคิด ทั้งยังมีปัญหารักสามเส้ามารุมเร้าหัวใจ เหตุการณ์ดังกล่าวทำให้ทั้งลุงแสวงและจั๊กกะแหล๋นต้องลำบากใจ
การสร้าง.
"จั๊กกะแหล๋น" กำหนดฉายในประเทศไทยครั้งแรก พ.ศ. 2554 เนื้อเรื่องกล่าวถึงเด็กหญิงคนหนึ่งซึ่งมีชื่อว่าจั๊กกะแหล๋น (รับบทโดยจีจ้า ญาณิน) เป็นเด็กที่มีนิสัยห้าวและแก่น แต่เธอมีลุงคอยดูแล (รับบทโดยหม่ำ จ๊กมก) ภาพยนตร์ชุดนี้มีฉากถ่ายทำสำคัญอยู่ที่ท่าเรือศุภนาวา อำเภอพระประแดง จังหวัดสมุทรปราการ โดยได้นำจักรยานฟิกซ์เกียร์มาประกอบการถ่ายทำภาพยนตร์ชุดดังกล่าว ภาพยนตร์ชุดนี้ถือเป็นภาพยนตร์แอ็คชั่นคอเมดี้เรื่องแรกของจีจ้า ญาณิน
อีซีคีล แจ็กสัน

พาร์มาร์ ริกลอน เอ็ดเวิร์ด สตีเฟนส์ (Parmar Rycklon Edward Stephens) เกิด 22 เมษายน ค.ศ. 1978 เป็นอดีตนักมวยปล้ำอาชีพชาวกายอานาในชื่อ อีซีคีล แจ็กสัน (Ezekiel Jackson)
ประวัติ.
อีซีคีลได้เซ็นสัญญากับ WWE ในปี 2007 เปิดตัวครั้งแรกในสแมคดาวน์ 2008 โดยรับบทเป็นบอดี้การ์ดให้กับไบรอัน เคนดริก โดยอีซีคีลขึ้นปล้ำแมตช์แรกชนะซูเปอร์ เครซี จากนั้นก็เริ่มปล้ำแท็กทีมกับเคนดริก
อีซีคีลได้ถูกดราฟท์ตัวไปECW ค่ายมวยปล้ำที่มีความโหดเป็นแกนหลัก และก็ต้องแยกบทบาทกับเคนดริก ตอนย้ายมาอยู่ ECW ก็หายไปพักนึงโดยไปฝึกที่ FCW แต่พอกลับมาก็มาพร้อมกับวลาดิเมียร์ คอซลอฟ และก็หันไปเป็นลูกน้องของวิลเลียม รีกัล ที่วางแผนจะเอาแชมป์ ECW มากจากคริสเตียนให้ได้ แต่ก็ชิงเท่าไหร่ก็ไม่สำเร็จ และในที่สุดก็ถึงคราวตอนสุดท้ายของ ECW อีซีคีลก็สามารถคว้าแชมป์จากคริสเตียนมาได้ในแมตช์เอ็กซ์ตรีมรูลส์ ทำให้เป็นแชมป์ ECW สมัยแรกและคนสุดท้าย
หลังจากเป็นแชมป์คนสุดท้าย อีซีคีลก็ได้ย้ายมาสังกัดอยู่รอว์ และได้ปล้ำแมตช์แรกเอาชนะจิมมี หวาง หยางไปได้ จากนั้นก็สามารถเอาชนะเคนมาได้ในดาร์กแมตช์ ในแบรกกิ้ง ไรท์ส (2010) ได้เข้าร่วมเป็นสมาชิกของทีมฝั่งรอว์แพ้ทีมฝั่งสแมคดาวน์ ในรอว์ พฤศจิกายน เขาได้มาสู่การแข่งขันคิงออฟเดอะริง แต่ก็ไม่ได้เป็นผู้ชนะ
อีซีคีลได้ย้ายมาสแมคดาวน์ และได้เข้าร่วมเป็นสมาชิกกลุ่มเดอะคอร์ ร่วมกับเวด บาร์เร็ตต์, ฮีท สเลเตอร์ และจัสติน เกเบรียล ในรอยัลรัมเบิล (2011) ได้เข้าร่วมแมตช์รอยัลรัมเบิล โดยก่อนเริ่มแมตช์ก็มีการรุมอัดกันระหว่างเดอะคอร์กับเดอะนิวเน็กซัส แต่ทว่าผู้จัดการทั่วไปนิรนามของรอว์ได้ส่งอีเมลมาบอกให้ทั้งสองฝ่ายหยุด และให้กลับไปหลังเวทีทั้งหมด อีซีคีลได้ออกมาเป็นลำดับที่36 แต่ก็ถูกเหวี่ยงออกจากเวทีโดยเคน ในเรสเซิลเมเนีย ครั้งที่ 27 กลุ่มเดอะคอร์ได้ปล้ำแท็กทีม 8 คน แพ้ให้กับบิ๊กโชว์, เคน, ซานติโน มาเรลลา และโคฟี คิงส์ตัน
ในสแมคดาวน์ 6 พฤษภาคม 2011 อีซีคีลได้ถูกรุมและเตะออกจากกลุ่มเดอะคอร์ จากนั้นก็ได้กลายมาเป็นฝ่ายธรรมะ ในแคปิเทล พูนิชเมนท์ได้เอาชนะบาร์เร็ตต์คว้าแชมป์อินเตอร์คอนติเนนทัลสมัยแรก ในสแมคดาวน์ 9 สิงหาคม 2011 เสียแชมป์ให้โคดี โรดส์ ปี 2014 ได้ลาออกจาก WWE
ประภาคารสันดอนปากน้ำเจ้าพระยา

ประภาคารสันดอนปากน้ำเจ้าพระยา  เป็นประภาคารแห่งแรกในประเทศไทย ตั้งอยู่ที่ปากแม่น้ำเจ้าพระยา ใช้งานในปี พ.ศ. 2417 ถึง พ.ศ. 2472
ประวัติ.
ประภาคารสันดอนปากน้ำเจ้าพระยา ควบคุมการก่อสร้างโดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการในพระบาทสมเด็จพระจุลจอมเกล้าเจ้าอยู่หัว เปิดให้ใช้เมื่อวันที่ 9 พฤศจิกายน พ.ศ. 2417 ใช้มาจนถึงวันที่ 1 ธันวาคม พ.ศ. 2472 รวมระยะเวลา 55 ปี 22 วัน
ในสมัยรัชกาลที่ 5 ปากแม่น้ำเจ้าพระยามีเรือเข้าออกจำนวนมาก อันเป็นผลมาจากการค้าขายกับต่างชาติที่มากขึ้นกว่าแต่ก่อน สมเด็จเจ้าพระยาบรมมหาศรีสุริยวงศ์ใช้ทุนทรัพย์ส่วนตัวในการก่อสร้าง ซึ่งราชกิจจานุเบกษา เล่ม 1 กล่าวว่า ค่าก่อสร้างเป็นเงิน 225 ชั่ง 5 ตำลึง 5 สลึง (18,021.25 บาท) สมเด็จเจ้าพระยาบรมมหาศรีสุริยวงศ์ได้ส่งพระสยามธุรพาห์ กุงสุลไทย ณ กรุงลอนดอน เป็นผู้ซื้อเรือนตะเกียงมายังสยาม
ระหว่างการก่อสร้างประภาคารได้เกิดทรุดตัวลง ทำให้ก่อสร้างช้ากว่ากำหนด หลังจากแก้ไขใหม่จนก่อสร้างเสร็จแล้ว สมเด็จเจ้าพระยาบรมมหาศรีสุริยวงศ์ได้ยกให้เป็นสมบัติของแผ่นดิน ภาษาอังกฤษเรียกประภาคารแห่งนี้ว่า "รีเยนท์ไลท์เฮาส์" (Regent Lighthouse; ประภาคารผู้สำเร็จราชการ) หลักฐานของกรมอุทกศาสตร์ กองทัพเรือ เรียก "ประภาคารสันดอนปากน้ำเจ้าพระยา" คนทั่วไปเรียก "กระโจมไฟสันดอน"
หลังยุติการใช้งาน.
ในช่วงปี พ.ศ. 2450 ได้มีการนำเรือทุ่นไฟมาใช้งานแทนที่ตัวประภาคาร แต่ต่อมาได้ยุติการใช้เรือเนื่องจากราคาการดูแลที่สูง และสร้างประภาคารหลังใหม่แทนที่ประภาคารสันดอนปากน้ำเจ้าพระยาในปี พ.ศ. 2479 ซึ่งอยู่จากจุดที่ตั้งเดิมและยุติการใช้งานเมื่อปี พ.ศ. 2502 และมีการก่อสร้างสถานีนำร่องของกรมเจ้าท่าขึ้นมาที่บริเวณสันดอนปากแม่น้ำเจ้าพระยา และใช้งานมาจนถึงปัจจุบัน
รายละเอียด.
ประภาคารสันดอนปากน้ำเจ้าพระยา ข้อมูลตามราชกิจจานุเบกษาในขณะนั้นระบุว่าตั้งอยู่ในละติจูด 13 (ดีกรี) องศา 29 มินิศ (ลิปดา) 26 เสกัน (พิลิปดา) เหนือ นับข้างทิศตะวันออก ลอนยิศจุน 100 ดีกรี (องศา) 35 มินิศ (ลิปดา) 20 เสกัน (พิลิปดา) โดยตัวประภาคารสูงพ้นน้ำ 44 ฟุต มีแสงสว่างมองเห็นได้ไกล 10 ไมล์ และมีแหล่งกำเนิดแสงคือตะเกียง
ปัจจุบัน.
ตำแหน่งปัจจุบันของประภาคาร ตั้งอยู่ในตำแหน่งเดิมคือละติจูดที่ 13 องศา 27 ลิปดา 26 พิลิปดาเหนือ ลองจิจูด 100 องศา 35 ลิปดา 20 พิลิปดาตะวันออก มีจุดสังเกตคือทุ่นสีแดง หมายเลข 14 มองตั้งฉากกับแนวทุ่นไปทางทิศตะวันตกเฉียงเหนือระยะทาง 2.5 กิโลเมตร คือตำแหน่งที่ตั้งของประภาคารสันดอนปากน้ำเจ้าพระยาในปัจจุบัน
โอดาวาระ

โอดาวาระ (; โรมาจิ: "Odawara-shi") เป็นนครทางทิศตะวันตกในจังหวัดคานางาวะ ประเทศญี่ปุ่น ในเดือนกุมภาพันธ์ 2015 มีจำนวนประชากรประมาณ 194,672 มีขนาดพื้นที่ 113.79 ตารางกิโลเมตร เป็นเมืองที่ตั้งของปราสาทโอดาวาระที่มีชื่อเสียง
ภูมิศาสตร์.
โอดาวาระตั้งอยู่บริเวณที่ราบอาชิงาระ ทางตะวันตกของจังหวัดคานางาวะ ติดกับภูเขาฮาโกเนะ ซึ่งทอดตัวยาวจากทิศเหนือสู่ทิศตะวันตก มีแม่น้ำซากาวะซึ่งไหลออกสู่อ่าวซางามิ ทางทิศตะวันออก ทางทิศใต้ติดกับมหาสมุทรแปซิฟิก
สถาบันการเมือง

สถาบันการเมือง  คือ รูปแบบของการบริหารจัดการทางการเมืองที่ถูกจัดตั้งขึ้นในลักษณะที่มีความเป็นทางการ สถาบันการเมืองเป็นมโนทัศน์ (concept) หนึ่งที่มักถูกสอนในวิชาการเมืองการปกครองเปรียบเทียบ (Compartive Politcs) และวิชาการพัฒนาการเมือง ซึ่งเป็นสาขาวิชาย่อยของวิชารัฐศาสตร์
"สถาบัน" ในทางรัฐศาสตร์.
กำเนิดของการใช้คำว่า “สถาบัน (institution)” ในทางรัฐศาสตร์นั้น เกิดจากการที่นักวิชาการ 
นักรัฐศาสตร์กลุ่มนี้จะเรียกตัวเองว่านักรัฐศาสตร์สายสถาบัน (institutionists) ได้เสนอค้านความคิดทั้งสองข้างต้นว่าการทำความเข้าสังคมการเมืองนั้น จะต้องเข้าใจว่าบทบาท และหน้าที่ของสถาบันต่างๆของรัฐและสังคมนั้นมีลักษณะสำคัญอย่างไรบ้าง
คุณลักษณะของสถาบันในทางการเมือง.
การทำให้กฎเกณฑ์และโครงสร้าง ของภาคส่วนใดๆของสังคมเป็นสถาบัน หรือทำให้เกิดสภาวะการกลายเป็นสถาบัน (institutionalization) กลายเป็นตัวชี้วัดใหญ่ของการเข้าใจปรากฏการณ์ต่างๆในทางการเมืองของนักรัฐศาสตร์สายสังคมศาสตร์ ในอีกภาษาหนึ่งหากสังคมการเมืองใดยิ่งมีสภาวะความเป็นสถาบันสูงเท่าใดก็เท่ากับว่าระบบการเมืองจะเป็นระเบียบทางการเมือง (political order) ซึ่งก็คือสังคมการเมืองนั้นมีเสถียรภาพทางการเมือง (political stability) และความสามารถสูงในการจัดการกับปัญหาต่าง ๆ ในสังคม
ซามูเอล ฮันทิงตัน (Samuel Phillipe Huntington) นักรัฐศาสตร์สายสังคมศาสตร์คนสำคัญ นำเสนอเงื่อนไขของสภาวะความเป็นสถาบันการเมืองว่าจะประกอบไปด้วย 
ดังกล่าว่าการศึกษาสถาบันการเมืองเป็นมโทัศน์ของวิชาการพัฒนาการเมือง ซึ่งต้องศึกษาว่าสังคมการเมืองใดที่จะพัฒนาหรือไม่นั้น ต้องมีการการทำความเข้าใจเรื่องกระบวนการสร้างสถาบันการเมือง และรูปแบบต่างๆของสถาบันการเมือง กล่าวอีกภาษาหนึ่งการศึกษาสถาบันการเมืองคือความพยายามของนักพัฒนาการเมืองที่จะแสวงหารูปแบบการปกครองที่ดีที่สุดสำหรับการพัฒนาการเมืองของสังคมการเมืองเพื่อให้กลายเป็นสังคมการเมืองประชาธิปไตย สถาบันการเมืองในสายตาของนักพัฒนาการเมืองเป็นส่วนสำคัญในการสร้างสมาชิกในสังคมการเมืองให้มีพฤติกรรมที่เป็นไปในทางที่สังคมการเมืองต้องการ หรือก็คือสร้างให้เกิดวัฒนธรรมทางการเมืองขึ้นมา ในขณะเดียวกันสถาบันการเมืองก็ต้องสนองตอบต่อความต้องการทางการเมืองการปกครองของสมาชิกในทางการเมืองด้วย กล่าวอีกภาษาหนึ่งสถาบันการเมืองและสมาชิกทางการเมืองต้องพันผูกซึ่งกันและกัน (interplay) ต่อกัน ซึ่งหากเป็นเช่นนั้นย่อมหมายความว่าถ้าสถาบันการเมืองไม่สามารถสนองตอบวัฒนธรรมทางการเมืองของสมาชิกในสังคมการเมืองได้ สถาบันการเมืองก็ต้องถูกเปลี่ยนแปลงไป ดังนี้แล้วการทำความเข้าใจกระบวนวิชาการพัฒนาการเมืองจึงหลีกเลี่ยงการศึกษาวัฒนธรรมการเมืองไปไม่พ้น
การเคหะแห่งชาติ (ประเทศไทย)

การเคหะแห่งชาติ  เป็นรัฐวิสาหกิจ สังกัดกระทรวงการพัฒนาสังคมและความมั่นคงของมนุษย์ จัดตั้งขึ้นเมื่อวันที่ 12 กุมภาพันธ์ พ.ศ. 2516
ประวัติ.
สืบเนื่องจากปัญหาที่อยู่อาศัยสำหรับผู้มีรายได้น้อยในประเทศไทย ช่วงหลังสงครามโลกครั้งที่ 2 รัฐบาลจึงได้จัดตั้งกองเคหสถาน กรมประชาสงเคราะห์ ขึ้นในปี พ.ศ. 2483 หลังจากเริ่มต้นแผนพัฒนาเศรษฐกิจและสังคมในปี พ.ศ. 2504 ปัญหาที่อยู่อาศัยสำหรับผู้มีรายได้น้อยทวีความรุนแรงขึ้น รัฐบาลจึงได้จัดตั้งหน่วยงานที่เกี่ยวข้องกับการแก้ไขปัญหาที่อยู่อาศัยเพิ่มเติม ได้แก่ สำนักงานอาคารสงเคราะห์ กรมประชาสงเคราะห์ (ในปี พ.ศ. 2493) ธนาคารอาคารสงเคราะห์ (ในปี พ.ศ. 2496) และสำนักงานปรับปรุงแหล่งเสื่อมโทรมเทศบาลนครกรุงเทพ (ปี พ.ศ. 2503) จนในช่วงแผนพัฒนาเศรษฐกิจและสังคมแห่งชาติ ฉบับที่ 3 จึงมีการกำหนดนโยบายให้จัดตั้งหน่วยงานที่รับผิดชอบด้านที่อยู่อาศัยขึ้น และได้จัดตั้ง “การเคหะแห่งชาติ” ขึ้นเมื่อ วันที่ 12 กุมภาพันธ์ พ.ศ. 2516 ภายใต้ประกาศคณะปฏิวัติ ฉบับที่ 316 ลงวันที่ 13 ธันวาคม 2515 โดยมีวัตถุประสงค์ดังนี้
ต่อมาในวันที่ 26 มิถุนายน พ.ศ. 2517 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ที่ให้อำนาจการเคหะแห่งชาติออกพันธบัตรหรือตราสารการลงทุนได้ 
ในวันที่ 19 มีนาคม พ.ศ. 2522 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ฉบับที่ 2 ที่ได้ให้อำนาจการเคหะแห่งชาติเวนคืนที่ดินตามกฎหมายว่าด้วยการเวนคืนอสังหาริมทรัพย์เพื่อดำเนินการปรับปรุงหรือรื้อถอนแหล่งเสื่อมโทรมได้ 
ในปี พ.ศ. 2535 ได้มีการเสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 เข้าสู่สภาผู้แทนราษฎรและได้มีการตั้งคณะกรรมาธิการวิสามัญพิจารณาร่างพระราชบัญญัติฉบับนี้และคณะกรรมาธิการได้นำเข้าสู่ที่ประชุมสภาในวาระที่ 2 และ 3 เมื่อวันที่ 6 พฤษภาคม พ.ศ. 2536 แต่ที่ประชุมสภาไม่เห็นชอบร่างทำให้ร่างพระราชบัญญัติฉบับนี้เป็นอันตกไป
และต่อมาในปีพ.ศ. 2537 ได้มีการเปลี่ยนแปลงวัตถุประสงค์ในการจัดตั้งใหม่ตามพระราชบัญญัติ การเคหะแห่งชาติ พ.ศ. 2537 ดังนี้
ผลการดำเนินงาน.
นับแต่ปี พ.ศ. 2516 ถึงปี พ.ศ. 2553 การเคหะแห่งชาติ ได้ดำเนินงานพัฒนาและจัดสร้างที่อยู่อาศัยสำหรับประชาชนทุกระดับรายได้โดยเฉพาะผู้มีรายได้น้อยได้ รวมทั้งสิ้นจำนวน 732,249 หน่วย
โครงการบ้านเอื้ออาทร.
เป็นโครงการเพื่อเสริมสร้างความมั่นคงในการอยู่อาศัย และยกระดับคุณภาพชีวิตให้แก่ผู้ด้อยโอกาสให้ได้มีที่อยู่อาศัยเป็นของตนเอง โดยเป็นที่อยู่อาศัยที่ได้มาตรฐานและอยู่ในชุมชนที่มีสภาพแวดล้อมที่เหมาะสม มีระดับราคาที่กลุ่มเป้าหมายสามารถรับภาระการผ่อนชำระได้ โดยกำหนดที่จะจัดทำที่อยู่อาศัยให้สำหรับกลุ่มป้าหมายกลุ่มเดียวคือกลุ่มที่มีรายได้ครัวเรือนไม่เกินเดือนละ 15,000 บาท (รายได้ปี 2546) และปรับเป็นรายได้ครัวเรือนไม่เกินเดือนละ 40,000 บาท ในปัจจุบัน มีเป้าหมายดำเนินการทั้งสิ้น 281,556 หน่วย ซึ่งในปี 2553 ก่อสร้างแล้วเสร็จ 240,186 หน่วย ส่งมอบให้กับผู้ได้สิทธิแล้ว 174,545 หน่วย
แบร์รี แบนแนน

แบร์รี แบนแนน  เกิดเมื่อวันที่ 1 ธันวาคม ค.ศ. 1989 เป็นนักฟุตบอลชาวสกอตแลนด์ ปัจจุบันเล่นตำแหน่งกองกลางให้กับสโมสรฟุตบอลเชฟฟีลด์เวนส์เดย์ในแชมเปียนชิปอังกฤษ และยังเล่นให้กับทีมชาติสกอตแลนด์
ก่อนย้ายเข้ามาแอสตันวิลลา แบนแนนเคยเล่นให้กับดาร์บีเคาน์ตีและแบล็กพูล
วัฒนธรรมทางการเมือง

วัฒนธรรมทางการเมือง  เป็นเรื่องของความสัมพันธ์ระหว่างสมาชิกของสังคมการเมืองกับสังคมการเมืองในเชิงจิตวิทยา โดยวัฒนธรรมทางการเมืองใดที่สังคมการเมืองต้องการก็มักถูกปลูกฝังให้เป็นความคิด, อุดมการณ์, ความเชื่อ ฯลฯ ของสมาชิกในสังคมการเมืองนั้นๆ ดังนั้นวัฒนธรรมทางการเมืองจึงเป็นความคิด, อุดมการณ์, ความเชื่อ ฯลฯ ที่ขึ้นตรงกับกระบวนการสร้างความคิด, อุดมการณ์, ความเชื่อ ฯลฯจากสถาบันในทางการเมืองต่างๆที่แปรผันต่างกันไปตามแต่ละสังคมการเมือง วัฒนธรรมทางการเมืองเป็นมโนทัศน์ที่สำคัญในสาขาวิชาการพัฒนาการเมือง ซึ่งเป็นสาขาวิชาในทางรัฐศาสตร์
คุณลักษณะของวัฒนธรรมทางการเมือง.
ในวิชาการพัฒนาการเมืองเป็นการศึกษากระบวนการสร้างสถาบันทางการเมือง และรูปแบบต่างๆของสถาบันทางการเมืองโดยเชื่อว่าเป็นส่วนสำคัญในการสร้างการกล่อมเกลา (socialization) สมาชิกในสังคมการเมืองให้มีพฤติกรรมที่เป็นไปในทางที่สังคมการเมืองต้องการ หรือก็คือสร้างให้เกิดวัฒนธรรมทางการเมืองขึ้นมา ทฤษฎีที่สำคัญเกี่ยวกับวัฒนธรรมทางการเมืองคือทฤษฎีการเมืองของแกเบรียล อัลมอนด์ (Gabriel Abraham Almond) ที่มองว่าการเมืองโดยรวมนั้น สามารถจะพัฒนาได้หากสมาชิกในสังคมมี “สำนึกพลเมือง (civic virtue)” หรือ “วัฒนธรรมพลเมือง (civic culture)” ในการเข้าร่วมทางการเมืองอย่างแข็งขัน (the participant political culture) แต่หากสมาชิกในสังคมการเมืองที่ไม่สนใจการเมือง (the parochial political culture) หรือรับรู้แต่ไม่เข้าร่วมทางการเมือง (the subject political culture) การเมืองนั้นก็จะด้อยพัฒนา โดยอัลมอนด์นิยามวัฒนธรรมทางการเมืองทั้ง 3 รูปแบบไว้ดังนี้ 
จากวัฒนธรรมการเมืองรูปแบบพื้นฐานทั้ง 3 แล้ว อัลมอนด์ได้กล่าวถึงลักษณะของวัฒนธรรมทางการเมืองที่เป็นจริงในสังคมการเมืองไว้ด้วย โดยอัลมอนด์มองว่าในสังคมการเมืองที่เป็นจริงนั้นไม่ได้มีวัฒนธรรมทางการเมืองเพียงแบบเดียว แต่มักมีลักษณะวัฒนธรรมแบบผสม ดังนี้ 
จากทฤษฎีของอัลมอนด์กล่าวได้ว่าสังคมการเมืองที่มีความพัฒนานั้นสมาชิกในสังคมการเมืองย่อมต้องเข้ามามีส่วนร่วมในทางการเมือง ในอีกภาษาหนึ่งคือสมาชิกในสังคมการเมืองมีหน้าที่ในการกระทำในทางการเมือง (political action) ในสังคมการเมือง ซึ่งทฤษฎีนี้อัลมอนด์หยิบยืมมาจาก วิธีวิเคราะห์มาจากวิธีวิเคราะห์โครงสร้างและหน้าที่ (structural - functional approach) ซึ่งเป็นทฤษฎีในทางสังคมวิทยา โดยเฉพาะอย่างยิ่งทฤษฎีการกระทำของทัลคอทท์ พาร์สัน (Talcott Parson)
วัฒนธรรมทางการเมืองในระบอบประชาธิปไตย.
ในสังคมการเมืองที่เลือกเอาประชาธิปไตยมาเป็นรูปแบบในการปกครองสังคมการเมืองนั้น ซามูเอล ฮันทิงตันมองว่าสิ่งสำคัญคือทำอย่างไรให้วัฒนธรรมทางการเมืองแบบประชาธิปไตยนั้นซึมลึกไปสู่สมาชิกในสังคมการเมือง การศึกษาวิชาการพัฒนาการเมืองหากกล่าวในอีกภาษาหนึ่งจึงเป็นเรื่องของการศึกษาเพื่อการพัฒนาวัฒนธรรมประชาธิปไตยในจิตสำนึกของสมาชิกของสังคมการเมือง และในขณะเดียวกันหากการพัฒนาการเมืองคือการสร้างสถาบันเพื่อสร้างการกล่อมเกลาทางสังคมและการเมืองให้สมาชิกในสังคมมีวัฒนธรรมทางการเมืองที่เป็นประชาธิปไตยแล้ว ซึ่งในภาวะความทันสมัยทางการเมือง (Political Modernization) จะสัมพันธ์กับการตื่นตัวและมีส่วนร่วมทางการเมือง ในกรณีดังกล่าวหากความต้องการที่จะแสดงออกถึงวัฒนธรรมการเมืองของสมาชิกในสังคมการเมืองมีสูง สังคมการเมืองก็ต้องเตรียมพร้อมยอมรับ เพราะหากมิเช่นนั้นสังคมการเมืองจะกลายเป็นผู้บีบเค้นสมาชิกในสังคมการเมืองเสียเอง และสุดท้ายจะนำไปสู่ลักษณะทางการเมืองที่ ฮันทิงตันเรียกว่า “ความผุผังทางการเมือง (political decay)” ในท้ายที่สุด 
จากคำกล่าวของฮันทิงตันจึงกล่าวในอีกภาษาหนึ่งได้ว่า “การตื่นตัว” และ “การมีส่วนร่วม” คือวัฒนธรรมทางการเมืองที่สำคัญในระบอบประชาธิปไตย
ชูซ็อก

ชูซ็อก  เดิมรู้จักกันในชื่อของ ฮันกาวี  เป็นชื่อของวันสำคัญในช่วงเทศกาลเพาะปลูกของชาวเกาหลี โดยตรงกับวันขึ้น 15 ค่ำ เดือน 8 ซึ่งตรงกับวันพระจันทร์เต็มดวงตามปฏิทินจันทรคติ ซึ่งเป็นวันขอบคุณพระเจ้า เป็นวันหยุดเพื่อการเฉลิมฉลอง 3 วัน ผู้คนในครอบครัวจะเดินทางมาพบกันเพื่อเฉลิมฉลองการเก็บเกี่ยวของแต่ละปี และมีทำการทำพิธีไหว้พระจันทร์เพื่อขอบคุณ และขอพรเพื่อเป็นสิริมงคลแก่ปีถัดไป สำหรับบางครอบครัวนั้นยังถือเป็นการไหว้บรรพบุรุษในวันเดียวกันนี้ด้วยเช่นกัน อาหารที่เป็นสัญลักษณ์ของเทศกาลดังกล่าวคือ ต็อก หรือเค้กข้าว ซึ่งเป็นขนมประจำชาติเกาหลีที่ทำจากแป้งข้าวเหนียวปั่นใส่ไส้จำพวกถั่วและน้ำตาล
ต้นกำเนิด.
ตามความเชื่อของผู้คนในอดีต ชูซ็อกมีต้นกำเนิดมาจาก "กาแบ" ซึ่งมีในช่วงเริ่มต้นรัชสมัยที่สามแห่งอาณาจักรซิลลา (57 ปีก่อนคริสต์ศักราช - ค.ศ. 935) ซึ่งเป็นการประกวดทอผ้าประจำเดือนของทั้งสองคณะ มาสู่วันกาแบ คณะที่สามารถทอผ้าได้มากกว่าจะเป็นผู้ชนะและจะได้รับการปฏิบัติฉลองจากคณะที่แพ้ อย่างไรก็ตาม นี่ยังได้รับการกล่าวว่าชูซ็อกเป็นเครื่องหมายที่บอกว่าอาณาจักรซิลลามีชัยเหนืออาณาจักรบัลแฮ ซึ่งเชื่อว่าการแข่งขันทอผ้า, การแข่งยิงธนู และการสาธิตศิลปะการต่อสู้ต่างได้รับการจัดให้เป็นส่วนหนึ่งของเทศกาล
รัฐแซร์จีปี

แซร์จีปี หรือ เซร์ชีปี  เป็นรัฐที่เล็กที่สุดในบราซิล ตั้งอยู่ทางตะวันออกเฉียงเหนือของประเทศ อยู่ติด 2 รัฐอื่นคือ รัฐบาเยียทางทิศใต้และทิศตะวันตก และติดกับรัฐอาลาโกวัชทางทิศเหนือ และติดกับมหาสมุทรแอตแลนติกทางทิศตะวันออก มีเมืองหลวงของรัฐและเมืองที่ใหญ่ที่สุดคือเมืองอารากาจู
การ์โลส มาร์เชนา

การ์โลส มาร์เชนา โลเปซ (เกิดวันที่ 31 กรกฎาคม ค.ศ. 1979) เป็นอดีตนักฟุตบอลชาวสเปน เคยเล่นในลาลิกาใหักับสโมสรฟุตบอลเซบิยา, บาเลนเซีย, บิยาร์เรอัล และเดปอร์ติโบเดลาโกรุญญา รวมถึงเป็นผู้เล่นทีมชาติสเปนที่ได้รับเหรียญเงินในกีฬาโอลิมปิกฤดูร้อน 2000 ที่ประเทศออสเตรเลีย และได้แชมป์ฟุตบอลโลก 2010 ที่ประเทศแอฟริกาใต้
เขารับตำแหน่งกองหลังกลางที่สามารถเข้าถึงได้อย่างดุดัน เขายังเล่นในตำแหน่งกองกลางตัวรับได้อีกด้วย ในฟุตบอลอาชีพเขาเล่นกับสโมสรฟุตบอลบาเลนเซียนาน 9 ปี และยังช่วยให้ทีมได้ชัยชนะการแข่งขันใหญ่ 5 ครั้ง รวมถึงแชมป์ลาลิกา 2 ครั้ง
เปาโล ดา ซิลบา

เปาโล เซซาร์ ดา ซิลบา บาร์ริโอส (เกิด 1 กุมภาพันธ์ ค.ศ. 1980) เป็นนักฟุตบอลชาวปารากวัยเล่นในตำแหน่งเซ็นเตอร์แบ็กให้กับสโมสร 12 de Octubre ในปารากวัย ก่อนหน้านี้ เขาเคยเล่นฟุตบอลในลีกสูงสุดของปารากวัย อิตาลี อาร์เจนตินา อังกฤษ และสเปน
เขาลงเล่นให้กับทีมชาติปารากวัยมาตั้งแต่ ค.ศ. 2000 และเป็นผู้เล่นที่ลงเล่นให้กับทีมชาติปารากวัยมากที่สุด โดยลงเล่นไปแล้วมากกว่าร้อยนัด เขาลงเล่นในฟุตบอลโลกสองครั้งและโกปาอาเมริกาอีกสามครั้ง ผลงานที่ดีที่สุดคือการจบด้วยรองแชมป์ในโกปาอาเมริกา 2011
ฟิล บาร์ดสลีย์

ฟิลลิป แอนโทนี "ฟิล" บาร์ดสลีย์  เกิดเมื่อวันที่ 28 มิถุนายน ค.ศ. 1985 เป็นนักฟุตบอลอาชีพชาวสกอตแลนด์ ปัจจุบันเล่นในตำแหน่งแบ็กขวาให้กับสโมสรฟุตบอลเบิร์นลีย์ในพรีเมียร์ลีก และฟุตบอลทีมชาติสกอตแลนด์ เขาเกิดในประเทศอังกฤษ แต่คัดเลือกกับทีมชาติสกอตแลนด์จากพ่อของเขาที่เกิดในกลาสโกว์
ดานิเอล ฆาร์เก

ดานิเอล "ดานิ" ฆาร์เก อี กอนซาเลซ (1 มกราคม ค.ศ. 1983 – 8 สิงหาคม ค.ศ. 2009) เป็นนักฟุตบอลชาวสเปน เล่นในตำแหน่งเซ็นเตอร์แบ็ก
ฆาร์เกเล่นให้กับสโมสรฟุตบอลอัสปัญญ็อล และเป็นกัปตันทีมได้ 1 เดือน ก่อนที่เขาจะเสียชีวิตจากอาการหัวใจวาย เมื่ออายุได้ 26 ปี ในฟุตบอลโลก 2010 ที่อันเดรส อินิเอสตาทำประตูชัยให้ทีมชาติสเปนชนะการแข่งขัน เขาได้อุทิศประตูนี้ให้กับฆาร์เก เมื่อทำประตูได้เขาถกเสื้อแสดงเสื้อในแสดงข้อความบนหน้าอก เขียนไว้ว่า "ดานิ ฆาร์เก อยู่กับเราเสมอ"
ปัญหาการตัดสินใจ

ปัญหาการตัดสินใจ  เป็นปัญหาในทฤษฎีการคำนวณได้และทฤษฎีความซับซ้อนในการคำนวณ ซึ่งพิจารณาค่าอินพุตและตอบเพียงว่า "ใช่" หรือ "ไม่ใช่" เท่านั้น เช่นปัญหาที่ถามว่าจำนวนเต็ม x เป็นจำนวนเฉพาะใช่หรือไม่
มุมมองต่อปัญหาการตัดสินใจ.
ในมุมมองของภาษารูปนัย ปัญหาการตัดสินใจสามารถมองเป็น ปัญหาสมาชิก (member problem) ได้ โดยมองว่าปัญหาการตัดสินใจเป็นการพิจารณาว่าอินพุตที่เข้ามา"เป็นสมาชิกของ" (membership) เซตหรือไม่? หรือ"เป็นสมาชิกของ" ภาษาหรือไม่ ยกตัวอย่างเช่น กำหนดให้ P1 แทนปัญหาที่ว่าจำนวนเต็ม x เป็นจำนวนเฉพาะใช่หรือไม่ ถ้าเราให้ "Prime" เป็นเซตของจำนวนเฉพาะ เราก็สามารถเปลี่ยนปัญหา P เป็นปัญหาสมาชิกได้ว่า P1 จำนวนเต็ม x เป็นสมาชิกของเซต "Prime" หรือไม่ นั่นเอง
เรายังสามารถมองปัญหาบนจำนวนเต็มใดๆ เป็นปัญหาการตัดสินใจจำนวนอนันต์แบบนับได้ได้เช่น กำหนดให้ P2 แทนปัญหาที่ถามว่าจำนวนเต็ม xมีตัวประกอบเฉพาะจำนวนกี่ตัว เราก็สามารถใช้ปัญหาการตัดสินใจช่วยโดยการไล่ถามบนเซตของจำนวนเต็มว่า
ถ้าไล่ถามแล้วพบว่าข้อใดตอบว่าใช่ เราก็สามารถตอบได้ว่าจำนวนเต็มดังกล่าวเป็นคำตอบของปัญหา P2
การตัดสินได้และการรับรองได้.
การพิจารณาว่าปัญหาการตัดสินใจหนึ่ง ๆ เป็นปัญหาที่แก้ได้หรือไม่เป็นประเด็นที่สำคัญในทฤษฎีการคำนวณได้ ทฤษฎีการคำนวณได้ จึงได้นิยามศัพท์คำว่า การตัดสินได้ และ การรับรองได้ โดยนิยามไว้ดังนี้
จะสังเกตเห็นว่า ปัญหาที่ตัดสินได้ ย่อมเป็น ปัญหาที่รับรองได้ ไปด้วยและ ปัญหาที่ตัดสินไม่ได้ อาจเป็น ปัญหาที่รับรองได้ ก็ได้ ยกตัวอย่างปัญหาที่ตัดสินไม่ได้แต่รับรองได้เช่น ปัญหาการยุติการทำงาน เป็นต้น
ความบริบูรณ์ของปัญหา.
การพิจารณาว่าปัญหาการตัดสินใจหนึ่ง ๆ เป็นปัญหาที่มีความซับซ้อนอย่างไรเมื่อเทียบกับปัญหาการตัดสินใจอื่น ๆ เป็นประเด็นที่สำคัญในทฤษฎีความซับซ้อนในการคำนวณ ทฤษฎีความซับซ้อนในการคำนวณ จึงได้นิยามศัพท์คำว่าความบริบูรณ์ของปัญหา โดยนิยามว่า
ปัญหาการตัดสินใจ P ใด ๆ เป็นปัญหาที่บริบูรณ์ (complete) บนเซตของปัญหาการตัดสินใจ S และการลดรูปแบบ <math>\mathcal{R}</math> ก็ต่อเมื่อ
ยกตัวอย่างเช่น ปัญหาความสอดคล้องแบบบูล เป็นปัญหาที่บริบูรณ์บนกลุ่มปัญหาเอ็นพี และการลดรูปด้วยเวลาเชิงพหุนาม เพราะ ปัญหาความสอดคล้องแบบบูล เป็นสมาชิกของปัญหาเอ็นพี และทุก ๆ ปัญหาเอ็นพี สามารถลดรูป ด้วยเวลาเชิงพหุนาม ไปยังปัญหาความสอดคล้องแบบบูลได้
อำเภอเกาะสอง

เกาะสอง  เป็นหนึ่งในสองอำเภอของจังหวัดเกาะสอง เขตตะนาวศรี ประเทศพม่า โดยมีเมืองหลักคือ เมืองเกาะสอง
ประวัติ.
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์
ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ จนในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ อย่างไรก็ตามประชาชนเชื้อสายไทยในมะลิวัลย์ยังคงหลงเหลืออยู่ แต่ก็มีจำนวนหนึ่งที่อพยพเข้ามายังฝั่งไทย
ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐาน และเกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้
สก็อตต์ ฮอลล์

สก็อตต์ โอลิเวอร์ ฮอลล์ (Scott Oliver Hall; 20 ค.ศ. 1958(1958--) – 14 พ.ศ. 2022) เป็นนักมวยปล้ำอาชีพชาวอเมริกันที่ใช้ชื่อในวงการมวยปล้ำว่า เรเซอร์ รามอน (Razor Ramon) และ สก็อตต์ ฮอลล์ (Scott Hall) สังกัด WWF/WWE และWCW เคยเป็นส่วนหนึ่งในสมาชิกของกลุ่มนิวเวิลด์ออร์เดอร์ หรือ nWo เป็นอดีตแชมป์ยูไนเต็ด สเตทส์ เฮฟวี่เวท WCW 2สมัย แชมป์อินเตอร์คอนติเนนทัล 4สมัย แชมป์แทกทีม WCW 7สมัย แชมป์โลกเทเลวิชั่น WCW 1สมัย รางวัล สแลมมีอะวอร์ด แมตช์ยอดเยี่ยมแห่งปี1996 และได้เข้าสู่ หอเกียรติยศดับเบิลยูดับเบิลยูอี ประจำปี 2014 และในนาม nWo ปี 2020
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดนครนายก

ศูนย์วิทยบริการและชุมชนสัมพันธ์ มหาวิทยาลัยสุโขทัยธรรมาธิราช จังหวัดนครนายก เป็น 1 ใน 10 ศูนย์วิทยพัฒนาของมหาวิทยาลัยสุโขทัยธรรมาธิราช ตั้งอยู่ในจังหวัดนครนายก
ที่ตั้งและอาณาเขต.
196 หมู่ที่ 5 ตำบลศรีกะอาง อำเภอบ้านนา จังหวัดนครนายก 26110
ประวัติ.
แนวคิดเป็นมหาวิทยาลัยเปิด เน้นระบบการศึกษาทางไกล บริการนักศึกษาให้ทั่วถึง สามารถเปิดโอกาสการศึกษาและเสริมประสบการณ์ให้กับนักศึกษา เป้าหมายบริการทั้งส่วนกลางและส่วนภูมิภาค อาศัยความร่วมมือจากหน่วยงานราชการต่างๆ ได้กำหนดแนวคิดศูนย์บริการการศึกษาประจำภูมิภาคแบบถาวร ภายใต้การดูแลของสำนักบริการการศึกษา
ในปี พ.ศ. 2538 มหาวิทยาลัยได้เปลี่ยนชื่อศูนย์วิทยบริการเป็นศูนย์วิทยพัฒนาบริการ และได้เปิดให้บริการทั้งสิ้น 5 แห่ง ได้แก่ 
ในแผนพัฒนาการศึกษาระดับอุดมศึกษา ระยะที่ 8 (พ.ศ. 2540-2544)ได้อยู่ภายใต้การดูแลของหน่วยงานใหม่คือ สำนักวิทยพัฒนาบริการ
ในปี พ.ศ. 2541 เปิด
ในปี พ.ศ. 2542 เปิด
ในปี พ.ศ. 2543 เปิดศูนย์วิทยพัฒนาบริการจังหวัดนครนายก และ ได้เปลี่ยนชื่อจาก สำนักวิทยพัฒนาบริการ เป็น สำนักวิทยพัฒนา และ ศูนย์วิทยพัฒนบริการ เป็น ศูนย์วิทยพัฒนา มหาวิทยาลัยสุโขทัยธรรมาธิราช และในปี พ.ศ. 2564 ศูนย์วิทยพัฒนา มหาวิทยาลัยสุโขทัยธรรมาธิราช ได้เปลี่ยนชื่อ ศูนย์วิทย์บริการและชุมชนสัมพันธ์ มหาวิทยาลัยสุโขทัยธรรมาธิราช
ศูนย์วิทยพัฒนามสธ. จังหวัดนครนายก

<ns>0</ns>
 <revision>
 <timestamp>2010-12-19T16:29:51Z</timestamp>
 <contributor>
 <username>Pongsak ksm</username>
 </contributor>
 <comment>ศูนย์วิทยพัฒนามสธ. จังหวัดนครนายก ถูกเปลี่ยนชื่อเป็น [[ศูนย์วิทยพัฒนา มหาวิทยาลัยสุโขท...</comment>
 <origin>2951127</origin>
 <model>wikitext</model>
 <format>text/x-wiki</format>
เอ็ลเซ็ท 127 กราฟ เซ็พเพอลีน

เรือเหาะเยอรมันเซ็พเพอลีน หมายเลข 127 (หรือชื่อทะเบียนคือ เด-เอ็ลเซ็ท 127 (D-LZ 127) เป็นเรือเหาะของบริษัทเรือเหาะอากาศเซ็พเพอลีน 
การเดินเรือ.
เอ็ลเซ็ท127 ออกทำการบินในช่วง ค.ศ. 1928 ถึง 1937 ตั้งชื่อตามกราฟแฟร์ดีนันท์ ฟ็อน เซ็พเพอลีน ผู้บุกเบิกกิจการบินด้วยเรือเหาะ และผู้ก่อตั้งบริษัทลุฟชิฟบาว เซบเปลิน 
เรือเหาะลำนี้มีชื่อเสียงในจากการบินมากกว่า 590 เที่ยวบิน เป็นระยะทางมากกว่าหนึ่งล้านไมล์ (1.7 ล้านกิโลเมตร) และสร้างสถิติต่างๆ มากมาย รวมทั้งการเดินทางรอบโลก โดยเดินทางข้ามมหาสมุทรแอตแลนติก 133 ครั้ง มหาสมุทรแปซิฟิก 1 ครั้ง บรรทุกผู้โดยสารทั้งสิ้น 13,110 คน โดยไม่เคยเกิดอุบัติเหตุ 
การก่อสร้าง.
เรือเหาะกราฟ เซ็พเพอลีน สร้างขึ้นตามคำสั่งของด็อกเตอร์ฮูโก เอ็กเคนเนอร์ ผู้จัดการบริษัท ลุฟชิฟบาว เซ็พเพอลีน โดยในช่วงเริ่มแรกบริษัทได้ขอทุนสร้างจากรัฐบาลสาธารณรัฐไวมาร์แต่ถูกปฏิเสธ เอ็กเคนเนอร์จึงหันไประดมเงินทุนจากผู้ลงทุนทั่วประเทศเยอรมนี เขายังรับหน้าที่เป็นผู้บังคับการเรือเหาะในการเดินทางครั้งสำคัญหลายครั้ง เรือเหาะมีขนาดความยาว 236.53 เมตร (776 ฟุต) เส้นผ่านศูนย์กลาง 30.48 เมตร (100 ฟุต) มีปริมาตร 105,000 ลบ.ม. ภายในบรรจุก๊าซไฮโดรเจน ใช้เครื่องยนต์มายบาคขนาด 550 แรงม้า 5 เครื่อง ทำความเร็วสูงสุดได้ 128 กิโลเมตร/ชั่วโมง 
การเกิดอุบัติเหตุ.
ภายหลังการเกิดอุบัติเหตุของเอ็ลเซ็ท 129 ฮินเดินบวร์ค ในปี ค.ศ. 1937 เรือเหาะไฮโดรเจนทุกลำของบริษัทไม่ได้ถูกนำมาใช้งานในเชิงพาณิชย์อีกเลย เนื่องจากผู้โดยสารไม่มั่นใจในความปลอดภัย หลังจากปลดประจำการกราฟ เซ็พเพอลีนถูกใช้เป็นพิพิธภัณฑ์ และถูกรื้อถอนในเดือนมีนาคม ค.ศ. 1940 ตามคำสั่งของแฮร์มันน์ เกอริง พร้อมกับเอ็ลเซ็ท 130 กราฟ เซ็พเพอลีน 2 เพื่อนำวัสดุไปใช้สร้างเครื่องบินรบใช้งานในสงครามโลกครั้งที่สอง
ไบรอัน คลัฟ

ไบรอัน โฮเวิร์ด คลัฟ OBE (21 มีนาคม 1935 – 20 กันยายน 2004) เป็นผู้เล่นและผู้จัดการทีมฟุตบอลชาวอังกฤษ ซึ่งเป็นรู้จักกันดีจากความสำเร็จในการเป็นผู้จัดการทีมดาร์บีเคาน์ตีและนอตทิงแฮมฟอเรสต์ เขาเป็น 1 ใน 4 ผู้จัดการทีมที่เคยคว้าแชมป์ลีกอังกฤษกับสองสโมสรที่แตกต่างกัน เขาได้รับการยกย่องว่าเป็นหนึ่งในผู้จัดการทีมที่ยิ่งใหญ่ที่สุดตลอดกาล
ในระดับทีมชาติเคยติดทีมชาติอังกฤษตั้งแต่ชุดเยาวชน ทีมชาติชุดสำรอง และทีมชาติชุดใหญ่ในช่วงสั้น ๆ โดยเล่นให้เป็นจำนวน 2 นัด ในปี ค.ศ. 1959 
คลัฟ เริ่มเป็นผู้จัดการทีมตั้งแต่ ปี ค.ศ. 1967 หลังเลิกเล่นฟุตบอลจากปัญหาบาดเจ็บที่หัวเข่าในปี ค.ศ. 1962 โดยสร้างชื่อมาจากการเป็นผู้จัดการทีมดาร์บี เคาน์ตี และสามารถพาทีมดาร์บี เคาน์ตี ซึ่งเป็นสโมสรฟุตบอลขนาดเล็ก คว้าแชมป์ดิวิชั่น 1 ซึ่งเป็นแชมป์ฟุตบอลลีกสูงสุดของอังกฤษ (ในขณะนั้น) ได้ในปี ค.ศ. 1971-ค.ศ. 1972 เป็นครั้งแรกในประวัติศาสตร์สโมสร 
จากนั้น ย้ายมาคุมทีมนอตติงแฮม ฟอเรสต์ ในปี ค.ศ. 1975 และพาทีมคว้าแชมป์ยูโรเปียนคัพ ถึง 2 สมัย ติดต่อกัน คือ ในปี ค.ศ. 1979 และ ค.ศ. 1980 นอกจากนี้แล้วยังพาทีมคว้าแชมป์ดิวิชั่น 1, ลีก คัพ และสร้างประวัติศาสตร์ด้วยการทำทีมไม่แพ้ทีมใดติดต่อกันนานถึง 42 นัด ซึ่งเป็นสถิติที่ยาวนานก่อนที่จะมาทำลายลงโดย ทีมอาร์เซนอลในอีกหลายปีต่อมา
อย่างไรก็ตาม คลัฟ ยังได้ชื่อว่าเป็น ผู้จัดการทีมที่มีอารมณ์ร้อนและวาทะที่ร้อนแรง จนได้รับฉายาว่า "กุนซือปากกรรไกร" โดยเฉพาะ ในปี ค.ศ. 1989 ในนัดที่ นอตติงแฮม ฟอเรสต์ เอาชนะ ทีมควีนส์ปาร์ค เรนเจอร์ส ในรายการลีก คัพ รอบก่อนรองชนะเลิศ คลัฟ ในฐานะผู้จัดการทีมนอตติงแฮม ฟอเรสต์ ได้วิ่งลงไปชกแฟนบอล 2 คนที่วิ่งลงมาในสนาม ซิตี กราวนด์ จนถูกทาง สมาคมฟุตบอลอังกฤษ ลงโทษด้วยการปรับเป็นเงิน 5,000 ปอนด์ (ประมาณ 375,000 บาท)
แต่ในการเป็นผู้จัดการทีม[[ลีดส์ ยูไนเต็ด]] นั้น คลัฟไม่ประสบความสำเร็จเสียเลย โดยทำหน้าที่เพียง 44 วันเท่านั้น ระหว่างเดือน[[กรกฎาคม]]-[[กันยายน]] [[ค.ศ. 1974]] ตั้งแต่เมื่อเดินทางมาถึง คลัฟได้บอกให้บรรดานักฟุตบอลของทีมทิ้งถ้วยรางวัลและเหรียญตราต่าง ๆ ที่ได้มาหมดเสียเพราะได้มาด้วยการโกง อีกทั้งก่อนหน้านั้นคลัฟก็ได้เรียกร้องให้ทีมปรับผู้จัดการคนเก่า คือ ดอน เรวีส์ ทิ้งเสียเพราะทีมในขณะนั้นมีการเล่นขี้โกงจนเป็นนิสัย นั่นทำให้คลัฟไม่ได้รับการยอมรับจากนักฟุตบอล โดยมีสถิติชนะเพียงแค่นัดเดียวจากทั้งหมด 6 นัด อยู่ในอันดับ 4 จากท้ายตารางคะแนน ทั้งที่ฤดูกาลที่แล้ว ลีดส์ ยูไนเต็ด เป็นแชมป์เก่า ซึ่งในช่วงเวลานี้ถูกเรียกว่าเป็น "นรกแตก" สำหรับชีวิตของไบรอัน คลัฟ ได้เลยทีเดียว 
ไบรอัน คลัฟ [[เสียชีวิต]]ลงเมื่อวันที่ [[20 กันยายน]] [[ค.ศ. 2004]] ตรงกับ[[วันจันทร์]] ที่[[โรงพยาบาล]]ในเมือง[[ดาร์บี]] ด้วยโรคมะเร็งที่ช่องท้อง ในวัย 69 ปี ซึ่งหลังจากการเสียชีวิตของเขา ก่อนการแข่งขันฟุตบอลพรีเมียร์ลีก ก็ได้มีการยืนไว้อาลัยให้แก่การเสียชีวิตของเขาด้วย
ไบรอัน คลัฟ ได้ชื่อว่าเป็นผู้จัดการทีมชาวอังกฤษที่ยิ่งใหญ่ที่สุดที่ไม่ได้คุมทีมชาติอังกฤษ ปัจจุบัน มี[[ประติมากรรม]]ที่สร้างจาก[[ทองแดง]]เพื่อระลึกถึงเขาที่หน้าสโมสรดาร์บี เคาน์ตี และ นอตติงแฮม ฟอเรสต์ อีกทั้งมีการตั้งชื่อ[[ถนน]]ตามชื่อของเขาเพื่อเป็นเกียรติประวัติ และในปี [[ค.ศ. 2009]] ได้มีการสร้าง[[ภาพยนตร์]]ที่ว่าด้วยถึงชีวประวัติของเขา ในชื่อเรื่องว่า "The Damned United" นำแสดงโดย [[ไมเคิล ชีน]]
ประวัติการเป็นผู้จัดการทีม.
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
ไทม์ (วงดนตรี)

ไทม์  เป็นกลุ่มดนตรี มีผลงานอัลบั้ม 4 ชุดกับสังกัดแกรมมี่ ซึ่งชุดแรกและชุดที่สองอยู่ในสังกัดย่อยของแกรมมี่คือแกรมมี่แกรนด์ ส่วนชุดที่สามและสีอยู่ในค่ายอัพจี โดยมีเพลงดังติดชาร์ตคือเพลง "ขอใจเธอคืน", "สวยแล้วหยิ่ง", "เฒ่าหัวงู", "ก่อนมะลิบาน" และเพลง "น้องไก่" เป็นต้น
ดับเบิลยูดับเบิลยูอี เอ็นเอ๊กซ์ที

เอ็นเอ็กซ์ที เรสต์ลิง  หรือชื่อเดิมของสมาคมนี้คือ ฟลอริดาแชมเปียนชิปเรสต์ลิง (FCW) เป็นค่ายมวยปล้ำพัฒนาทักษะของสมาคม เวิลด์เรสต์ลิงเอ็นเตอร์เทนเมนต์ (WWE) ต่อมาได้เปลี่ยนชื่อมาเป็น เอ็นเอ็กซ์ที เรสต์ลิง
ประวัติ.
ในปี 2007 WWE ได้ซื้อบริษัทจาก สตีฟ คีร์น ซึ่งได้เป็นค่ายที่ 2 ต่อจาก OVW รายการของ FCW ฉายครั้งแรกใน Bright House Sports Network วันที่ 5 ตุลาคม 2007 และทุกๆ วันอาทิตย์ ประมาณ 6:00 น.
วันที่ 17 พฤษภาคม 2012 รายการ FCW จะบันทึกเทปร่วมกับรายการ WWE NXT และจะใช้สนามแค่สนามเดียวทุกสัปดาห์คือสนามของมหาวิทยาลัย Full Sail University ที่วินเทอร์พาร์ค, ฟลอริดา แถมจะให้สิทธิ์นักศึกษาของมหาวิทยาลัยดังกล่าวเข้าชมฟรีตลอดด้วย
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
เซอร์ไวเวอร์ ริเดมป์ชันไอแลนด์

เซอร์ไวเวอร์ ริเดมป์ชันไอแลนด์  เป็นฤดูกาลที่ 22 ของรายการเซอร์ไวเวอร์ ในฤดูกาลนี้ได้ใช้สถานที่ถ่ายทำเดียวกันกับ เซอร์ไวเวอร์ นิการากัว แต่ได้เพิ่มสถานที่ใหม่แห่งหนึ่งซึ่งก็คือ เกาะแห่งการแก้แค้น โดยมีกติกาใหม่ว่า ผู้เล่นที่ถูกโหวตออกจะต้องเดินทางมายังเกาะแห่งการแก้แค้นทันทีในคืนนั้นๆ ผู้เล่นคนแรกที่ถูกโหวตออกไปจะมาคอยอยู่ที่เกาะนี้และเมื่อมีผู้เล่นคนที่สองหรือมากกว่านั้นถูกโหวตออกมา ทั้งหมดจะต้องแข่งการแข่งขันพิเศษเพื่อให้ได้อยู่บนเกาะนี้ต่อไป ซึ่งผู้ชนะจะต้องแข่งกับผู้เล่นที่ถูกโหวตออกเป็นลำดับถัดมาเรื่อยๆ พอถึงจุดหนึ่งผู้ชนะเพียงหนึ่งเดียวในเกาะนี้จะได้กลับเข้าสู่เกมในแบบเซอร์ไวเวอร์ปกติ ซึ่งเป็นการได้รับโอกาสที่สอง โดยกติกานี้เหมือนกับเซอร์ไวเวอร์ของประเทศอิสราเอลที่ใช้ชื่อว่า ดิไอส์แลนด์ออฟเดอะเดต พิธีกรรายการ เจฟฟ์ พรอบส์ ได้กล่าวไว้ว่า ในฤดูกาลนี้ไม่เหมือนกับฤดูกาลที่ 7 ที่นำผู้เล่นเก่ากลับมาแข่งเพราะผู้เล่นที่อยู่เดิมไม่ทราบว่าจะมีการหักมุมแบบนี้ แต่ในฤดูกาลนี้จะแจ้งให้ทราบตั้งแต่แรกเริ่มเลย ฉะนั้นผู้เข้าแข่งขันทุกคนจะต้องระมัดระวังให้มากขึ้นในแต่ละครั้งที่จะโหวตคนอื่นออกเผื่อว่าคนๆ นั้นได้กลับเข้ามาในเกม อีกประเด็นที่พิธีกรได้แจ้งให้ทราบคือ การแข่งขันบน เกาะแห่งการแก้แค้นนั้นจะเป็นส่วนหนึ่งของแต่ละตอนที่ออกฉายด้วยฉะนั้นการแข่งขันชิงรางวัลและสิทธิ์คุ้มกันสำหรับเผ่าจะถูกรวมเป็นอันเดียวกันหลายครั้งมาก ซึ่งไม่เหมือนกับฤดูกาลอื่นๆ ที่การแข่งขันชิงรางวัลและสิทธิ์คุ้มกันจะถูกแยกกันบ้างหรือรวมกันบ้างเป็นครั้งคราวแค่ 1-2 ครั้งเท่านั้น
เครื่องรางคุ้มกันที่ถูกซ่อนไว้โดยปกติจากฤดูกาลที่ 14-21 นั้นจะใช้ได้ถึงเฉพาะรอบ 6 คนสุดท้ายหรือในวันที่ 36 เท่านั้นแต่นับจากฤดูกาลนี้เป็นต้นไป เครื่องรางสามารถใช้ได้ถึงในรอบ 5 คนสุดท้ายหรือในวันที่ 37 นั่นเอง
สำหรับเกาะแห่งการแก้แค้นนั้น ก่อนที่จะมีการดวลจะมีการอนุญาตให้ผู้เล่นที่ยังไม่ถูกโหวตออกจากแต่ละเผ่าจำนวน 2 คนสามารถมาดูได้ว่าการดวลนั้นเป็นอย่างไร เมื่อผู้เล่นดวลกันเสร็จแล้ว คนในเผ่าที่มาดูมีสิทธิ์ที่จะกลับไปแบ่งปันข้อมูลที่ได้รับรู้มาหรือไม่ก็ได้และสำหรับคนที่แพ้ดวลจะถูกกำจัดออกจากเกมอย่างถาวรโดยจะต้องเผาผ้า "บัฟฟ์" ของตนเอง ณ ที่เกาะแห่งการแก้แค้นทิ้งลงด้วย
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 17 กุมภาพันธ์ พ.ศ. 2554 เวลา 14:00 น. ตามเวลาประเทศไทย
 โอเมเทเป้ สีประจำเผ่า สีส้ม
 ซาปาเทร่า สีประจำเผ่า สีม่วง
 เมอร์โรนิโอ สีประจำเผ่า สีดำ
การแข่งขัน.
<br>
หมายเหตุ 4: การแข่งขันครั้งนี้เป็นการรวมทั้งรางวัลและสิทธิ์คุ้มกันด้วยและเลือกสมาชิกในเผ่าไปรับรางวัลร่วมกัน แต่ไม่ได้สิทธิ์คุ้มกันด้วยแต่อย่างใด<br>
การโหวต.
<br>
หมายเหตุ 1: คริสติน่า ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ คริสติน่า จะไม่ถูกนับ <br>
หมายเหตุ 2: ผลโหวตในรอบแรกเสมอกันที่ 3-3-3 ระหว่าง สเตฟานี่ , ราล์ฟ , รัซเซล ทำให้มีการโหวตในรอบที่สองโดยทั้งสามคนจะไม่ได้โหวตและคนที่เหลือจะโหวตได้แต่เพียงสามคนนี้เท่านั้น <br>
หมายเหตุ 3: ราล์ฟ ให้เครื่องรางแก่ไมค์ ไมค์จึงใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ ไมค์ จะไม่ถูกนับแต่ก็ไม่มีชื่อโหวตของไมค์แต่อย่างใด <br>
หมายเหตุ 5: ร๊อบ ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ ร็อบ จะไม่ถูกนับ<br>
ฮิเดซาบูโร อูเอโนะ

ศาสตราจารย์ ฮิเดซาบูโร อูเอโนะ (19 มกราคม ค.ศ. 1872 – 21 พฤษภาคม ค.ศ. 1925) เป็นอาจารย์ประจำวิชาเกษตรศาสตร์ชาวญี่ปุ่น มีชื่อเสียงในญี่ปุ่นในฐานะเจ้าของสุนัขพันธุ์อากิตะตัวหนึ่งที่ชื่อว่าฮาจิโก สุนัขยอดกตัญญู
ประวัติ.
อูเอโนะใช้ชีวิตอยู่ร่วมกับภรรยาและลูก ๆ ไม่ทราบชื่อ เวลาทำงานนั้นมักเดินทางไปสอนหนังสือที่มหาวิทยาลัยโตเกียวโดยไปทางรถไฟซึ่งอยู่ไม่ห่างจากบ้านของเขา และกลับมาในช่วงเวลา 15.00 น.
การพบกันระหว่างอูเอโนะกับฮาจิโกนั้นได้เริ่มขึ้นต้นในเดือนมกราคม ปีพ.ศ. 2467 ซึ่งฮาจิโกนั้นมีอายุ 2 เดือน อูเอโนะก็ดูแลเจ้าฮาจิโกเรื่อยมาจนถึงปี พ.ศ. 2467 อูเอโนะทั้งรักและภาคภูมิใจในตัวฮาจิมากเพราะสุนัขพันธุ์อากิตะสมัยยุคเมจินั้นเป็นสายพันธุ์ที่หายากมากที่สุดในญี่ปุ่น 
อูเอโนะก็ภูมิใจในตัวฮาจิมากขึ้นเมื่อฮาจิมักจะคอยไปส่งเขาทุกเช้า และกลับมารอรับในช่วงเวลา 15.00 น.มันทำแบบนั้นเป็นประจำทุก ๆ วัน
การเสียชีวิต.
อูเอโนะ ได้เสียชีวิตลงในวันที่ 21 เดือนพฤษภาคม ปี พ.ศ. 2468 ด้วยโรคหัวใจวายหรือความดันโลหิตสูงเส้นเลือดในสมองแตก ขณะกำลังสอนหนังสือที่มหาวิทยาลัยโตเกียว หลังจากการเสียชีวิต ครอบครัวของอูเอโนะได้ย้ายบ้านไปเหลือเพียงแต่ฮาจิโกก็ได้ไปรอที่สถานีรถไฟชิบูยะเป็นเวลา 10 ปีจนตายในที่สุด ศพของฮาจิโกก็ได้รับการฝังอยู่ข้างหลุมศพอูเอโนะ แต่เรื่องราวของความรักและจงรักภักดีของฮาจิโกที่มีต่ออูเอโนะนั้นได้กลายเป็นตำนานที่ติดตรึงใจต่อชาวญี่ปุ่นและคนทั่วโลกตราบเท่าจนถึงทุกวันนี้
บิลลี่ เกตุแก้วพรหมพร

บิลลี่ เกตุแก้วพรหมพร หรือ บินลี้ เกดแก้วพมพอน  เกิดวันที่ 24 มีนาคม พ.ศ. 2533 ในชุมชนช็องปีญี-ซูร์-มาร์น ประเทศฝรั่งเศส เป็นนักฟุตบอลชาวฝรั่งเศสเชื้อสายลาว ปัจจุบันเล่นในลีกเดอ เล่นให้กับสโมสรDunkerque
สโมสร.
บิลลี่เริ่มเล่นฟุตบอลอาชีพใน พ.ศ. 2549 ในระดับเยาวชนกับสทราซบูร์ และในฤดูร้อน พ.ศ. 2551 ได้อยู่ในทีมสำรอง เขาเปิดตัวครั้งแรกในเกมที่พบกับบัสตียา เมื่อวันที่ 1 ธันวาคม พ.ศ. 2552 ในลีกเดอ และเล่นในเกมเป็นเวลา 44 นาที 
ในวันที่ 20 พฤษภาคม 2554 เขาได้ไปร่วมทีมซียง แต่ได้ลงเล่นแค่เกมเดียวเท่านั้น
ในวันที่ 31 มกราคม 2555 เขาได้ไปเล่นในลีกเดอกับตูร์ โดยได้ลงเล่นไปกว่า 100 นัด
เมื่อวันที่ 16 มิถุนายน 2558 บิลลี่ได้มาร่วมทีมอ็องเฌ ทีมที่เพิ่งเลื่อนชั้นมาเล่นในลีกเอิงเป็นครั้งแรกในรอบ 21 ปี ทำให้เขากลายเป็นนักเตะเชื้อสายลาวคนแรกที่ได้เล่นในลีกใหญ่ของยุโรป เขาสามารถทำประตูแรกในลีกเอิงได้ในเกมที่ชนะบัสตียา 1-0 ในวันที่ 4 ตุลาคม เขาได้ลงเล่นกับต้นสังกัดในเกมลีกทุกเกม โดยลงเล่นไป 38 นัด ยิงไป 6 ประตู
ในฤดูกาลที่สองบนลีกสูงสุด เขาได้รับอาการบาดเจ็บที่หัวเข่าจนได้ลงเล่นเพียง 5 นัด แต่ก็ยังคงยิงได้ 1 ประตู
ทีมชาติ.
บิลลีเคยคิดอยากไปช่วยทีมชาติลาว แต่ติดปัญหาเรื่องสัญชาติเนื่องจากรัฐบาลลาวมีนโยบายกีดกันชาวลาวอพยพ ซึ่งส่วนใหญ่จะเป็นกลุ่มต่อต้านรัฐบาลลาว จึงเป็นเรื่องลำบากที่จะโอนสัญชาติลูกครึ่งมาถือสัญชาติลาว
อนึ่ง เขาเคยสัมภาษณ์เอาไว้ว่า ชื่อ "วิไลพร" ที่ผู้คนกล่าวเอาไว้ในอินเทอร์เน็ตไม่ใช่ชื่อจริงของเขา ชื่อจริงของเขาคือ "บิลลี" เท่านั้น 
ในปี ค.ศ. 2021 บิลลีได้ลงเล่นให้กับทีมชาติลาวเป็นครั้งแรกในรายการซูซูกิคัพ โดยได้ลงประเดิมสนามเป็นนัดแรกในการแข่งขันกับทีมชาติเวียดนามในวันที่ 6 ธันวาคม ค.ศ. 2021
คณะเทคนิคการแพทย์ มหาวิทยาลัยเชียงใหม่

คณะเทคนิคการแพทย์ มหาวิทยาลัยเชียงใหม่  เป็นคณะเทคนิคการแพทย์คณะแรกของภาคเหนือและเป็นคณะที่สามของประเทศไทย ถัดจากมหาวิทยาลัยมหิดล และจุฬาลงกรณ์มหาวิทยาลัยตามลำดับ จัดตั้งขึ้นเพื่อตอบสนองต่อความต้องการบุคลากรด้านวิทยาศาสตร์สุขภาพที่มีความรู้ความสามารถเหมาะสมในการให้บริการด้านวิทยาศาสตร์สุขภาพแก่ประชาชนในท้องถิ่น โดยแรกเริ่มมหาวิทยาลัยเชียงใหม่ร่วมกับคณะแพทยศาสตร์ วางโครงการจัดตั้งภาควิชาเทคนิคการแพทย์ขึ้น ใน พ.ศ. 2509 และได้รับอนุมัติให้เป็นภาควิชาเมื่อ พ.ศ. 2510 ต่อมาใน พ.ศ. 2512 คณะแพทยศาสตร์ได้เห็นชอบให้ภาควิชาเทคนิคการแพทย์ จัดทำโครงการจัดตั้งคณะเทคนิคการแพทย์เพื่อรับผิดชอบผลิตบัณฑิตในสาขาวิชาวิทยาศาสตร์สุขภาพออกไปรองรับงานในเขตภาคเหนือ ซึ่งได้รับอนุมัติให้จัดตั้งเป็นคณะเทคนิคการแพทย์ ใน พ.ศ. 2519
หน่วยงานและหลักสูตร.
ปัจจุบันคณะเทคนิคการแพทย์แบ่งส่วนราชการเป็น สำนักงานเลขานุการ ภาควิชาเทคนิคการแพทย์ ภาควิชารังสีเทคนิค ภาควิชากิจกรรมบำบัดและภาควิชากายภาพบำบัด เปิดการเรียนการสอนมีทั้งในระดับปริญญาตรีและบัณฑิตศึกษา ดังนี้
จักรพรรดิชะฮันคีร์

นูรุดดีน สะลีม ชะฮันคีร์ ("ราชสมภพ" 20 กันยายน ค.ศ. 1569 - "สวรรคต" 8 พฤศจิกายน ค.ศ. 1627) พระปรมาภิไธย นูรุดดีน มาจากภาษาอาหรับที่มีความหมายว่า "แสงแห่งศรัทธา" ส่วนชะฮันคีร์ มาจากภาษาเปอร์เซียที่มีความหมายว่า "ผู้พิชิตโลก" 
สมเด็จพระจักรพรรดิชะฮันคีร์ เป็นพระราชโอรสองค์ที่สามในสมเด็จพระจักรพรรดิอัคบาร์ กับพระนางโชธาพาอี ทรงครองราชย์สมบัติต่อจากพระชนกในปี ค.ศ. 1605 เมื่อมีพระชนมายุได้ 37 พรรษา ก่อนเสด็จขึ้นครองราชย์ พระองค์ทรงก่อการกบฏต่อพระบิดาหลายครั้ง แต่ก็ได้รับพระราชทานอภัยโทษ พระองค์มีพระมเหสีเอกที่ทรงรักมากที่สุดคือ นูร์ ชะฮัน ซึ่งเป็นหญิงม่าย โดยในรัชสมัยของพระองค์ กัปตันวิลเลียม ฮอกินส์ (William Hawkins) ตัวแทนบริษัทอินเดียตะวันออกของอังกฤษ ได้เข้ามาติดต่อค้าขายกับอินเดีย 
พระองค์เสด็จสวรรคตเมื่อวันที่ 8 พฤศจิกายน ค.ศ. 1627 ระหว่างทางที่มาจากกัศมีร์ สิริพระชนมายุได้ 58 พรรษา
เว็บจีแอล

เว็บจีแอล ("ไลบรารีกราฟิกส์บนเว็บ") เป็นการใช้ภาษาจาวาสคริปต์ในการเขียนโปรแกรมบนเว็บไซต์ ซึ่งมี API มาช่วยในเรื่องของการแสดงผลแบบ 3 มิติ และ 2 มิติ ซึ่งจะต้องทำงานภายใต้เว็บเบราว์เซอร์โดยไม่จำเป็นต้องติดตั้งโปรแกรมเสริมเพิ่ม
เว็บจีแอล เป็นมาตรฐานของที่ทุกเว็บเบราว์เซอร์จะสามารถประมวลผลภาพและแสดงเอฟเฟคต่างๆ ซึงเป็นส่วนหนึงของ canvas
เว็บจีแอล สามารถใช้ร่วมกับแท็กต่างๆของ HTML ได้
เว็บจีแอลมีพื้นฐานอยู่บน OpenGL ES 2.0 และให้อินเตอร์เฟซสำหรับงานกราฟิกส์ 3 มิติ โดยการทำงานของ HTML5 canvas element และการเข้าถึงอินเตอร์เฟซของ Document Object Model interfaces.
แมตทิว อัปสัน

แมตทิว เจมส์ อัปสัน  เกิดเมื่อวันที่ 18 เมษายน 1979 เป็นอดีตนักฟุตบอลชาวอังกฤษ ตำแหน่งกองหลัง โดยเป็นหนึ่งในผู้เล่นทีมชาติอังกฤษ ชุดฟุตบอลโลก 2010
อัปสันเริ่มต้นเล่นฟุตบอลอาชีพกับสโมสรฟุตบอลลูตัน ทาวน์ ซึ่งเป็นสโมสรฟุตบอลในเบดฟอร์ดเชียร์ ก่อนที่ในเดือนพฤษภาคม ปี ค.ศ. 1997 เขาจะย้ายมาเล่นให้กับสโมสรในระดับพรีเมียร์ลีกอย่างอาร์เซนอลด้วยค่าตัว 2 ล้านปอนด์ แต่ก็ไม่อาจสอดแทรกตัวเองให้เป็นสมาชิกในทีมชุดใหญ่อย่างถาวรได้ โดยเขาลงสนามให้อาร์เซนอลไปเพียง 57 นัด ตลอดช่วงเวลา 6 ฤดูกาล และถูกปล่อยให้ไปเล่นกับ นอตทิงแฮม ฟอร์เรส, คริสตัล พาเลซ และเรดิง ด้วยสัญญายืมตัว
ต่อมาเขาย้ายไปเล่นให้กับเบอร์มิงแฮม ซิตีในปี ค.ศ. 2003 และเป็นผู้เล่นตัวหลักของทีม จนก้าวขึ้นไปติดทีมชาติอังกฤษ กระทั่งสโมสรต้องตกชั้นจากพรีเมียร์ลีกในปี ค.ศ. 2006 เขาจึงย้ายไปเล่นให้กับเวสต์แฮม ยูไนเต็ดด้วยค่าตัว 7.5 ล้านปอนด์ ในเดือนมกราคม ค.ศ. 2007 และได้รับการแต่งตั้งให้เป็นกัปตันทีมต่อจากลูคัส นีล กองหลังชาวออสเตรเลีย ที่ย้ายออกจากทีมไปในปี ค.ศ. 2009
หลังจบฤดูกาล 2010–2011 เวสต์แฮม ยูไนเต็ด ต้องตกชั้นจากพรีเมียร์ลีก แมตทิว อัปสัน ที่หมดสัญญากับสโมสรได้ย้ายไปเล่นให้กับสโตก ซิตี ในฤดูกาล 2011–2012 และย้ายไปเล่นให้กับไบรตัน แอนด์ โฮฟ อัลเบียนในระดับอีเอฟแอล แชมเปียนชิป ก่อนที่ในฤดูกาล 2014–2015 จะย้ายมาเล่นในระดับพรีเมียร์ลีกอีกครั้งกับเลสเตอร์ซิตี ในวัย 35 ปี
แดนนี แกบบิดอน

ดาเนี่ยล (แดนนี่) ลีออน แก็บบิดอน  เกิดเมื่อวันที่ 8 สิงหาคม ค.ศ. 1979 เป็นอดีตนักฟุตบอลทีมชาติเวลส์ สโมสรสุดท้ายของเขาคือแพนเทกในเวลส์ลีกดิวิชัน 3 เขาเคยเล่นในพรีเมียร์ลีกกับเวสต์แฮม ยูไนเต็ดและคริสตัล พาเลซ ในตำแหน่งกองหลัง
ซาวอน ไฮนส์

ซาวอน อัลเบิร์ต ไฮนส์ (เกิดเมื่อวันที่ 27 ธันวาคม ค.ศ. 1988) เป็นนักฟุตบอลชาวอังกฤษเชื้อสายจาเมกา ตำแหน่งปีกหรือกองหน้า ปัจจุบันเล่นให้กับสโมสรฟุตบอลเชสเตอร์ฟีลด์ในเนชันนัลลีก 
ไฮนส์เกิดที่ประเทศจาเมกา แต่เลือกเล่นให้กับทีมชาติอังกฤษรุ่นอายุไม่เกิน 21 ปี โดยเป็นผู้เล่นจากศูนย์ฝึกฟุตบอลระดับเยาวชนของเวสต์แฮม ยูไนเต็ด และลงเล่นในพรีเมียร์ลีกให้กับเวสต์แฮม ในช่วงปี 2009–2011
วาลอน เบห์รามี

วาลอน เบห์รามี (Valon Behrami) เกิดเมื่อวันที่ 9 เมษายน 1985 นักฟุตบอลชาวสวิส ปัจจุบันเล่นให้กับสโมสรฟุตบอลเจนัว ในกัลโช่ เซเรีย อา อิตาลี และทีมชาติสวิส